[{"text_idx": "#000001", "text": "En la dua etag\u0302o de kvaretag\u0302a log\u0302ejo, kies rozkolora farbo sens\u0302elig\u0302is kaj aspektas kvazau\u0306 disfalonta, mi kus\u0302as c\u0302e la rando de la fenestro kaj rigardas la straton. Por eviti miskomprenojn pli poste, mi denove memorigas vin: Mi estas kato. Do, ne plendu dirante \u201cmi pensis, ke vi estas homo, vi trompis min\u201d."}, {"text_idx": "#000002", "text": "Jes, mi estas kato. Konsiderante la nomon, kiun mia posedanto donis al mi, mi estas Minnos\u0302. Mi estas kvarjara katino. En varma, humida posttagmezo, mi kus\u0302as sur la malvarmeta flanko de la fenestro kaj rigardas la preterpasantojn. Vers\u0302ajne c\u0302ar ni vivas unu el la neelteneble varmaj tagoj de I\u0307zmir, neniu preterpasas la mallarg\u0302an straton plenan je au\u0306toj parkitaj ambau\u0306flanke."}, {"text_idx": "#000004", "text": "Mi mensogus, se mi dirus, ke mi estas bedau\u0306rinta. Jam en s\u0302iaj nau\u0306dekaj jaroj, s\u0302i estis soleca virino. S\u0302i estis unu el la unuaj inaj instruistoj de la Respubliko. Foje s\u0302i prenis min kontrau\u0306 si kaj prelegis al mi dum horoj.S\u0302i sopiris la tagojn s\u0302i iam instruis. S\u0302i ankau\u0306 ofte parolis pri siaj infanoj. De s\u0302iaj malfidelaj filoj, de s\u0302iaj malfidelaj lernantoj, de s\u0302ia fidela edzo, kiu frue elmigris al la alia mondo kaj lasis s\u0302in sole en c\u0302i tiu mondo."}, {"text_idx": "#000005", "text": "Pensante pri s\u0302i, mi dirus, ke s\u0302i mortis kaj savig\u0302is. S\u0302i estis elc\u0302erpita kaj fizike kaj mense. La soleco, en kiu s\u0302i estis enfermita, rondis s\u0302in de interne. Estis neniu por savi s\u0302in de c\u0302i tiu c\u0302agreno. Estis nur mi, kaj la purigistino, kiu venis unufoje semajne kaj helpis malstrec\u0302ig\u0302i s\u0302in el tio. La purigistino estis tridekjara, kun nigra vizag\u0302koloro, kaj s\u0302iaj gestoj kaj parolado estis malg\u0302entilaj; S\u0302ia nomo estis Fatma. Sinjorino Melahat g\u0302ojis kiel infano, kiam la purigistino venis; s\u0302i bone traktis s\u0302in, demandis al s\u0302i kiel s\u0302i fartis, kaj ec\u0302 faris teon por s\u0302i; poste, s\u0302i senhalte kaj senspire rakontis al s\u0302i, kion s\u0302i travivisis, kion s\u0302i vidis kaj kion s\u0302i suferis en la pasinteco. S\u0302i sopiris paroli, nur paroli kun homo. Fatma, aliflanke, pensis pri nenio krom fini sian laboron kaj foriri, s\u0302i laboris skuante la kapon de tempo al tempo, rigardante s\u0302in per malplenaj okuloj, kaj neniam parolante al s\u0302i. Kiam Fatma foriris, Melahat Han\u0131m ekmalbenis post s\u0302i: \u201cNigra Fatma, malpura Fatma; Kiu estas vi, ke mi parolas al vi, vi ne estas mia kunparolanto. S\u0302i pensas, kes\u0302 estas io grava, s\u0302i estas iu... S\u0302i parolis malantau\u0306 s\u0302ia dorso dum horoj. Kiam mi vidis s\u0302ian malgajan staton, mi deziris povi paroli. Mi s\u0302atus havi la kapablon paroli nur por povi paroli kun s\u0302i..."}, {"text_idx": "#000007", "text": "Mi mortigas tempon danke al birdoj; Sed la plej malbona parto estas, ke mi rimarkas mian malsatons, kiam mi vidas ilin. Se g\u0302i estus iu tia dika mevo, g\u0302i sufic\u0131s por semajno por mi. Mi supozas, ke la korvo sufic\u0302us por tri au\u0306 kvar tagoj, la kolombo por unu au\u0306 du tagoj, la pasero nur por unu tago. Mi c\u0302irkau\u0306iris la tutan domon; sed mi ne povis trovi mang\u0302aj\u0302on ie. C\u0302iuj mang\u0302aj\u0302oj estas en la fridujo kaj mi ne povas malfermi g\u0302in. Fatma alvenis antau\u0306 du tagoj kaj tio signifas, ke s\u0302i venos denove post kvin tagoj. G\u0302is s\u0302i venos, estos neniu ali, kiu venos c\u0302e nia hejmo. Nu, najbaroj ec\u0302 ne estas konsciaj pri kio okazas en la mondo. Mi pripensas, kiel mi eltenos la malsaton dum kvin pliaj tagoj."}, {"text_idx": "#000008", "text": "Mia malsato farig\u0302is tiel neeltenebla, ke mi alkuris al la fenestro por rompi g\u0302in. Bedau\u0306rinde, la fenestroj de la domo estis renovigitaj pasintjare. Vi scias, ec\u0302 se mi elblovos min el tiuj dutavolaj fenestroj, mi ne povas rompi tian vitron. Sed estis tiel facile rompi la malnovajn fenestrojn. Oni diras, ke katoj havas nau\u0306 vivojn, do mi certe perdis ok el ili, kiam mi provis rompi tiun novan fenestron."}, {"text_idx": "#000009", "text": "Kio trairas vian menson ankau\u0306 trairas la mian. Mang\u0302u sinjorinon Melahat! Katoj ne estas mallojalaj bestoj, nek estas malbonaj au\u0306 egoismaj. Ili nur emas pensi logike. Ilia amo kaj lojaleco al siaj posedantoj ankorau\u0306 ne blindigis ilin, kiel estas en la hundoj. Neniu kato volas mang\u0302i sian posedanton; sed g\u0302i povas fari tion kiam temas pri sia propra vivo kaj g\u0302i ne havas alian s\u0302ancon vivi. Stulta hundo, aliflanke, mortos de malsato kaj ne mang\u0302os sian posedanton."}, {"text_idx": "#000011", "text": "Mia stomako ekbruas. Se la vetero ne estus tiel varma, mi povus elteni pli da malsato; sed malsato en varmego ne estas io eltenebla. Mi ne volas mang\u0302i sinjorinon Melahat; sed mia kapo ekturnig\u0302as pro malsato, kaj miaj okuloj komencis nigrig\u0302i. C\u0302u sinjorino Melahat jam ekkomencis odori? La odoro de la domo s\u0302ang\u0302ig\u0302is. Mi timas morti pro malsato. Kiel vi, mi volas vivi. Diablo, mi ne eltenos tion."}, {"text_idx": "#000013", "text": "Post duonhoro Minnos\u0302 revenis al la fenestro kun trankvilaj pas\u0302oj kaj saltis sur g\u0302ia rando. S\u0302i etendig\u0302is, oscedis kaj kus\u0302ig\u0302is apud la fenestro. S\u0302i observis la birdojn dum s\u0302i lekadis siajn lipharojn."}, {"text_idx": "#000016", "text": "tradukis Vasil Kadifeli el Turkio"}]